પ્રભુ વીરના જન્મને દેવોએ પણ ઉજવ્યો. પ્રભુના જન્મ થયા પછી છપ્પન દિક કુમારીકાઓ જન્મોત્સવ ઉજવે છે. તેની સાથે ચોસઠ ઇન્દ્રો પણ જન્મોત્સવ ઉજવે છે. માતા-પિતાએ વર્ધમાન, સહભાવી શક્તિઓએ શ્રમણ અને દેવોએ ભગવાનનું નામ મહાવીર પાડ્યું. આચાર્ય ગુણરત્નસૂરિ મહારાજે ઉમરા જૈન સંઘમાં આ શબ્દો કહ્યાં હતા. મંગળવારે શહેરના જૈન સંઘોમાં ભગવાન મહાવીરના જન્મ વાંચન બાદ છપ્પન દિકકુમારીકા મહોત્સવ અને ચોસઠ ઇિન્દ્રો દ્વારા ભગવાનને અભિષેકના પ્રસંગોનું નિરૂપણ કર્યું હતું. આ પ્રસંગે આચાર્ય ગુણરત્નસૂરિ મહારાજે કહ્યું કે, દેવોએ ભગવાનનું નામ મહાવીર પાડ્યું હતું. તેમના માતા-પિતા બાદ આ ત્રીજું નામ હતું. બ્રાહ્મણના વેશમાં ઇન્દ્રે પંડિતજીને પ્રશ્નો પૂછ્યા તેનો જવાબ ન મળ્યો. પ્રભુ બાળક હોવા છતાં સ્પષ્ટ ઉત્તરો આપી દીધા.